Lars Petter Andressen

Lars Petter Kræmer-Andressen (født 24. september 1986) er en norsk fotballtrener og fotballeder som er sportssjef for Tromsø IL.

Karriere 
Andressen har siden 2006 hatt ulike trener- og spillerutviklingsjobber i norsk fotball. Etter å ha hatt ansvaret for Ås IL Fotballs U19-lag i 2 år ble han i 2008 assistenttrener for klubbens lag i tredjedivisjon. Han ble deretter trener for Lyn Fotballs U17-lag før han etter konkursen overtok denne klubbens «nye» A-lag i 6. divisjon.

Foran 2011-sesongen overtok han som hovedtrener for Tromsø ILs andrelag, og etter Steinar Nilsens avgang fra klubben høsten 2015 ble han assistenttrener under Bård Flovik for klubbens A-lag foran 2016-sesongen.

I 2021 gikk han fra å være assistenttrener til å få tittelen Team Manager, med spesielt ansvar for sportsadministrasjon, spillerlogistikk og å være et bindeledd mellom administrasjon og A-laget i Tromsø IL. Foran 2023-sesongen ble han sportssjef.

Referanser 

Norske fotballtrenere